
Parlamentul  României

Camera  Deputaţilor
Comisia pentru sănătate şi familie
          Nr. 28/246 / 4 octombrie 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege pentru completarea Legii nr. 46/2003 a drepturilor pacientului (PLx 108/2012). Proiectul de Lege a fost adoptat de Senat în şedinţa din 23 aprilie 2012, în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată, şi  trimis Comisiei pentru sănătate şi familie cu adresa  nr. PLx 108 din 4 mai 2012, Camera Deputaţilor fiind Cameră decizională. 
În raport de obiectul şi conţinutul său, proiectul de lege face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
            Nr. 28/246/ 4 octombrie 2012        
Raport 

asupra proiectului de Lege pentru completarea Legii nr. 46/2003 a drepturilor pacientului (PLx 108/2012)

 1. Cu adresa nr. PLx 108 din 4 mai 2012, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea proiectului de Lege pentru completarea Legii nr. 46/2003 a drepturilor pacientului (PLx 108/2012), adoptat de Senat în şedinţa din 23 aprilie 2012, în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată, şi  trimis Comisiei pentru sănătate şi familie cu adresa  nr. PLx 108 din 4 mai 2012, Camera Deputaţilor fiind Cameră decizională. 

La întocmirea raportului, Comisia a avut în vedere avizul favorabil al Consiliului Legislativ nr.1159/02.11.2011, avizul favorabil al Comisiei pentru drepturile omului, culte şi problemele minorităţilor naţionale nr. 25/176/09 mai 2012, avizul negativ al Comisiei juridice, de disciplină şi imunităţi nr. PL-x 108/18.06.2012,  precum şi punctul de vedere negativ al Ministerului Sănătăţii nr.48766 din 01.10.2012.
 2. În raport de obiectul şi conţinutul său, proiectul de Lege  face parte din categoria legilor ordinare. 
Proiectul de Lege are ca obiect de reglementare completarea art. 28 din Legea drepturilor pacientului nr. 46/2003, în sensul ca serviciile de consiliere psihologică să se acorde în mod gratuit, pentru femeile care optează pentru întreruperi de sarcină.
3. Comisia pentru sănătate şi familie a dezbătut proiectul de Lege menţionat în şedinţa din 1 octombrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost respins cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea proiectului de Lege pentru completarea Legii nr. 46/2003 a drepturilor pacientului (Plx 108/2012),  întrucât, serviciile de consiliere psihologică ce se propun a fi acordate gratuit nu fac parte din serviciile medicale profilactice la care au dreptul asiguraţii, conform alin. (2) al art. 223 din Legea nr. 95/2006 privind reforma în domeniului sănătăţii, cu modificările ulterioare.

Potrivit art. 263 alin. (1) lit. c) din Legea nr. 95/2006, veniturile Fondului naţional unic de asigurări social de sănătate nu pot fi  utilizate pentru măsuri profilactice şi tratamente instituite obligatoriu prin norme legale, altele decât cele prevăzute de prezenta lege.
PREŞEDINTE,

RODICA NASSAR
Întocmit, 

Consultant – Constanţa Popa

